Общинска избирателна комисия Генерал Тошево

РЕШЕНИЕ

№ 383-МР

Гр.Ген.Тошево, 15. 11. 2017 г

ОТНОСНО: Гласуване на избиратели/гласоподаватeли с увредено зрение или със затруднения в придвижването при произвеждането на Местен референдум на 17 декември 2017г.

На основание чл.87, ал.1, т.1, чл.10, чл.234, чл.235 и чл.236 от Изборния кодекс Общинска избирателна комисия гр. Ген. Тошево, прие

РЕШЕНИЕ № 383-МР

Когато в сграда с повече от един етаж има секции и на горни етажи, общинската избирателна комисия с решение определя секция на първия етаж (партер), която е с най-малък брой избиратели/гласоподаватели по избирателен списък за провеждането на местен референдум на 17 декември 2017г. за гласуване на избиратели/гласоподаватели с увредено зрение или със затруднения в придвижването.

Пред секцията по т.1 се поставя табела и други обозначителни знаци на които се отбелязва и допълнителното и предназначение. Табелата и обозначителните знаци се поставят и на входа на сградата, така че да насочват избиратели/гласоподаватели с увредено зрение или със затруднения в придвижването към избирателната секция по т.1

Избирател/гласоподавател с увредено зрение или със затруднения в придвижването може да гласува и в избрана от него подходяща секция.

Избирател/гласоподавател с увредено зрение или със затруднения в придвижването, избрал да гласува в секция по т.1 или т.3, удостоверява пред СИК самоличността си с документ за самоличност. Секционната избирателна комисия вписва всички данни на Избирателя/гласоподавателя в допълнителната страница на избирателните списъци, след като представи декларация по образец, че не е гласувал и няма да гласува на друго място (Приложение №16-МР от изборните книжа). Декларацията се прилага към избирателните списъци.

Когато избирателят/гласоподавателят е с увредено зрение, с увреден слух или с друго увреждане, което не му позволява да извърши сам необходимите действия при гласуването, председателят на комисията може да разреши гласуването да се извърши с помощта на придружител, посочен от избирателя/гласоподавателя. При оспорване на решението на председателя от член на комисията спорът се решава окончателно от СИК.

Имената и единният граждански номер на придружителя се вписват в графа „Забележки” на избирателните списъци срещу името на избирателя/гласоподавателя от член на комисията. Данните на придружителя се вписват и в списъка за допълнително вписване на придружителите, след което придружителя се подписва.

Когато увреждането не позволява на избирателят/гласоподавателят да се подпише, в полето за подпис член на комисията отбелязва „гласувал” и се подписва. Това обстоятелство се отбелязва в графата „Забележки” и в протокола на СИК.

За избирател/гласоподавател, който се придвижва с придружител, но може сам да извърши необходимите действия при гласуването, придружителя се допуска само до кабината за гласуване, след което излиза, докато избирателят/гласоподавателят гласува.

***Неграмотността не е основание за гласуване с придружител.***

Едно лице не може да бъде придружител на повече от двама избиратели/гласоподаватели.

Член на СИК, представител на партия, коалиция или инициативен комитет и наблюдател не може да бъде придружител.

Общинска избирателна комисия гр. Ген. Тошево определя секция номер 081200003, намираща се на първи етаж на ДГ „Пролет“.

Заявки за помощ при придвижването до избирателната секция в изборния ден, ще се приемат от кметските наместници по населени места и служителите в общинска администрация гр. Ген. Тошево на адрес – гр. Ген. Тошево , ул. „Васил Априлов“ № 5 от 08:00 часа до 17:00 часа и на 17.12.2017 г. от 07: 00 часа до 17:00 часа.

Решението подлежи на оспорване пред ЦИК по реда на чл. 88 от ИК.

Председател:

/Красимира Димитрова Митева/

Секретар:

/Живка Димитрова Запорожанова/